钦定古今图书集成/明伦汇编/人事典/第007卷 > 《图书编》 > 《荣卫相随》
## 钦定古今图书集成/明伦汇编/人事典/第007卷 > 《图书编》 > 《荣卫相随》

荥气之行，常与卫气相随，不然，《经》言“人受气于谷，谷
入于胃，乃传与五脏六腑，皆受于气。”其清者为荣，浊
者为卫，荣行脉中，卫行脉外，营周不息，五十而复大
会，阴阳相贯，如环无端，故知荣卫相随也。荣者，水谷
之精气也，和调于五脏，洒陈于六腑，乃能入于脉也。

“洒陈” ，犹云“分布。”

故循脉上下，贯五脏，络六腑也。卫者，水谷之悍气也。
其气慓疾滑利，不能入于脉也。故循皮肤之中，分肉
之间，熏于盲膜，散于胸腹，逆其气则病，从其气则愈。
《内经》曰：“夫人之常数，太阳常多血少气，少阳常少血
多气，阳明常多气多血，少阴常少血多气，厥阴常多
血少气，太阴常多气少血，此天之常数，论气血者，须”
详察之。